b'\n_START_ARTICLE_\nAustralian Grand Prix 2014\n_START_SECTION_\nAika-ajot\n_START_PARAGRAPH_\nLauantain aika-ajot aloitettiin kuivassa s\xc3\xa4\xc3\xa4ss\xc3\xa4, mutta jo ennen ensimm\xc3\xa4isen aika-ajo osuuden p\xc3\xa4\xc3\xa4ttymist\xc3\xa4 Melbournen radalle iski rankkasade, jonka seurauksena aika-ajot ajettiin l\xc3\xa4pi v\xc3\xa4likelin sek\xc3\xa4 sadekelin renkailla. Kauden 2014 ensimm\xc3\xa4isen osakilpailun paalupaikan vei Mercedes GP:n Lewis Hamilton. Red Bullin Daniel Ricciardo ylti yll\xc3\xa4tyksellisesti toiseen l\xc3\xa4ht\xc3\xb6ruutuun, vaikka Red Bull ei alun perin kuulunut ennakkosuosikkeihin Australiaan tultaessa, heid\xc3\xa4n huonosti menneiden talvitestien j\xc3\xa4lkeen. Kolmanteen ruutuun ajoi Mercedes GP:n Nico Rosberg. McLarenin tanskalainen tulokaskuski Kevin Magnussen ylsi aika-ajoissa huippusuoritukseen sijoittuen 4. sijalle l\xc3\xa4ht\xc3\xb6ruudukossa._NEWLINE_Ferrarin Kimi R\xc3\xa4ikk\xc3\xb6nen ajoi 2. aika-ajo osissa sein\xc3\xa4\xc3\xa4n ja putosi jatkosta sijoittuen 12. sijalle. R\xc3\xa4ikk\xc3\xb6sen sijoitus muuttui kuitenkin yhdell\xc3\xa4 pyk\xc3\xa4l\xc3\xa4ll\xc3\xa4 eteenp\xc3\xa4in sill\xc3\xa4 Williamsin Valtteri Bottas k\xc3\xa4rsi lauantain harjoituksissa vaihdelaatikko-ongelmista ja Bottakselle jouduttiin vaihtamaan vaihdelaatikko. Vaihdelaatikon vaihtamisesta seuraa viiden l\xc3\xa4ht\xc3\xb6ruudun rangaistus. Bottas l\xc3\xa4hti kisaan 15. sijalta.\n_START_SECTION_\nKilpailu\n_START_PARAGRAPH_\nKauden 2014 avauskilpailu aloitettiin kuivassa keliss\xc3\xa4. Mercedes GP:n Lewis Hamilton starttasi kilpailuun paalupaikalta. Louksen Romain Grosjean starttasi kisaan varikolta ja onnistui jo ennen kilpailun alkamista saamaan l\xc3\xa4piajorangaistuksen kisaan. Marussian molemmat autot sammuivat l\xc3\xa4ht\xc3\xb6ruutuihin jo ennen kilpailun alkua. T\xc3\xa4m\xc3\xa4n vuoksi ennen kilpailua ajettiin ylim\xc3\xa4\xc3\xa4r\xc3\xa4inen l\xc3\xa4mmittelykierros._NEWLINE_Paalupaikalta l\xc3\xa4htenyt Hamilton keskeytti kilpailussa jo kolmannella kierroksella yhden sylinterin hajotessa. Hallitseva maailmanmestari Sebastian Vettel keskeytti moottoriongelmiin vedoten kilpailun nelj\xc3\xa4nnell\xc3\xa4 kierroksella. Kauden ensimm\xc3\xa4inen turva-auto tuli radalle kilpailun 11. kierroksella kun Valtteri Bottas hipaisi sein\xc3\xa4\xc3\xa4 ja puhkoi renkaansa, jonka seurauksena rengas irtosi ja j\xc3\xa4i vaarallisesti radalle._NEWLINE_Kilpailun voittoon ajoi selke\xc3\xa4sti Mercedes GP:n Nico Rosberg. Toiseksi sijoittui Red Bullin Daniel Ricciardo ja kolmanneksi sijoittui ensimm\xc3\xa4ist\xc3\xa4 osakilpailuaan ajanut McLarenin tanskalainen Kevin Magnussen. Magnussen sivusi samalla uuden tulokkaan parasta sijoitusta ensimm\xc3\xa4isess\xc3\xa4 osakilpailussa sitten Lewis Hamiltonin vuonna 2007. McLaren saavutti ensimm\xc3\xa4isen palkintosijansa sitten Brasilian GP:n 2012. Daniel Ricciardo kuitenkin hyl\xc3\xa4ttiin kisan j\xc3\xa4lkeen auton ollessa s\xc3\xa4\xc3\xa4nt\xc3\xb6jenvastainen. Toiseksi siis sijoittui Kevin Magnussen ja kolmanneksi Jenson Button._NEWLINE_Williamsin Valtteri Bottas sijoittui kilpailussa viidenneksi ja Ferrarin Kimi R\xc3\xa4ikk\xc3\xb6nen seitsem\xc3\xa4nneksi.'